شه‌فه‌ق نيوز/ هاوپه‌يمانى نه‌سر، ئاشراى ده‌سوه‌پيكردن ئه‌و ناوه‌يله‌ كرد ك ئه‌ميندارێتى گشتى ئه‌نجومه‌ن وه‌زيره‌يل به‌رزيانه‌و كردگه‌ ئه‌را په‌رله‌مان له‌وه‌ر په‌سه‌نكردنيان ئه‌را پۆسته‌يليگ له‌ پله‌يل تايبه‌ت له‌ ناونيانيش پاريزگار بانك ناوه‌ند ئه‌را ئه‌نجومه‌ن نوێنه‌ره‌يل دوياى ره‌زامه‌نى ئه‌نجومه‌ن وه‌زيره‌يل له‌بانى.
له‌ى باوه‌ته‌و، عه‌لى سنێد سه‌ركرده‌ له‌ هاوپه‌يمانى نه‌سر ئه‌را شه‌فه‌ق نيوز وت: ئه‌نجومه‌ن وه‌زيره‌يل وه‌رجه‌ چه‌ن رووژيگ ده‌نگ له‌بان شماره‌يگ ناو داگه‌ ئه‌را وه‌رگرتن پۆسته‌يليگ گرنگ  له‌ پله‌يل تايبه‌ت و دوياخريش ئه‌و ناوه‌يله‌ ره‌وانه‌ى په‌رله‌مان كردگه‌ ئه‌را په‌سه‌نكردنيان.
جى باسه‌، سنێد هه‌ميش وت: ئه‌و ناوه‌يله‌ ده‌سكردنه‌سه‌ كاره‌يليان وه‌شيوه‌يگ فه‌رمى دوياى ده‌نگداين ئه‌نجومه‌ن وه‌زيره‌يل له‌بانيان و ئيسه‌ وه‌ وه‌كاله‌ت ئه‌و پۆسته‌يله‌ ئه‌وه‌نه‌ رييه‌وه‌و چه‌وه‌ڕێ ئه‌كريه‌ێد په‌رله‌مان ده‌نگ له‌بانيان بيه‌ێد.
